b'\n_START_ARTICLE_\nJessica Alba\n_START_SECTION_\nOpv\xc3\xa6kst\n_START_PARAGRAPH_\nAlba blev f\xc3\xb8dt i Pomona, Californien, som datter af Mark og Catherine Alba. Hendes far er mexikansk-amerikaner), mens hendes mor af dansk-fransk afstamning.  Begge for\xc3\xa6ldre blev f\xc3\xb8dt i Californien.  Albas for\xc3\xa6ldre blev gift i deres teenage\xc3\xa5r . _NEWLINE_Hendes morfar var i United States Marine Corps som NCO i 30 \xc3\xa5r, hvor han gjorde tjenste p\xc3\xa5 Stillehavet under 2. verdenskrig, og senere som Assistant Drum Major i United States Marine Band. Alba voksede op i en Air Force-familie med sin bror, Joshua Alba og sine bedstefor\xc3\xa6ldre, indtil hun var sytten \xc3\xa5r gammel. Hendes fars air force-karriere f\xc3\xb8rte familien til Biloxi, Mississippi, og Del Rio, Texas, hvorefter de bosatte sig fast i Californien._NEWLINE_Albas tidlige liv var en meget h\xc3\xa5rd periode for hende, med en del sygeperioder; hun led af atelektase (kollapsede lunger) to gange, havde lungebet\xc3\xa6ndelse 4-5 gange om \xc3\xa5ret, spr\xc3\xa6ngte sin blindtarm og hun havde en cyste p\xc3\xa5 mandlerne. Dette gjorde at hun blev isoleret fra de andre b\xc3\xb8rn i skolen, fordi hun ikke var nok i skole til at nogen l\xc3\xa6rte hende at kende og blive ven med hende._NEWLINE_Alba har fortalt, at hun gennem det meste af sin barndom led af OCD. Hendes helbred blev dog bedre, da familien flyttede til Californien. Hun dimiterede fra high school som 16-\xc3\xa5rig og begyndte efterf\xc3\xb8lgende ved Atlantic Theater Company.\n_START_SECTION_\nKarriere\n_START_PARAGRAPH_\nAlba har udvist interesse for skuespil fra hun var 5 \xc3\xa5r gammel. Hun fik sin f\xc3\xb8rste skuespilundervisning som 12-\xc3\xa5rig, og en agent skrev kontrakt med hende ni m\xc3\xa5neder senere.  Hendes f\xc3\xb8rste optr\xc3\xa6den p\xc3\xa5 film var en lille rolle i 1994 i Camp Nowhere som Gail. Hun var oprindelig ansat i to uger, men rolle blev \xc3\xa6ndret til et to-m\xc3\xa5neders arbejde som en hovedrolle, da en af de fremtr\xc3\xa6dende skuespillere faldt fra. _NEWLINE_Alba medvirkede som barn i to amerikanske tv-reklamer for Nintendo og JC Penney. Hun medvirkede senere i flere uafh\xc3\xa6ngige film. Hun vendte tilbage til tv i 1994 i en tilbagevendende rolle som den forf\xc3\xa6ngelige Jessica i tre afsnit af Nickelodeons komedieserie The Secret World of Alex Mack. Hun spillede derefter rollen som Maya i de to f\xc3\xb8rste s\xc3\xa6soner af Flipper. Under vejledning fra sin mor, der var livredder, l\xc3\xa6rte Alba at sv\xc3\xb8mme f\xc3\xb8r hun kunne g\xc3\xa5, og hun er Professional Association of Diving Instructors-certificeret (PADI) SCUBA-dykker.  Hendes erfaring som dykker blev anvendt i serien, der blev indspillet i Australien. _NEWLINE_I 1998 optr\xc3\xa5dte hun som Melissa Hauer i et afsnit af f\xc3\xb8rste s\xc3\xa6sons af Steven Bochcos krimi-drama Brooklyn Syd, som Leanne i to afsnit af Beverly Hills 90210 og som Layla i et afsnit af The Love Boat: The Next Wave. I 1999 optr\xc3\xa5dte hun i Randy Quaids komedie PUNKS. Efter Alba var f\xc3\xa6rdig med high school, studerede hun skuespil hos William H. Macy og hans kone Felicity Huffman ved Atlantic Theater Company, udviklet af Macy og den Pulitzer Prize-vindende dramatiker og filminstrukt\xc3\xb8r, David Mamet._NEWLINE_I 1999 blev Alba mere kendt i Hollywood, efter at hun optr\xc3\xa5dte som et medlem af en snobbet high school-klike i Drew Barrymores romantiske komedie Never Been Kissede, og havde den kvindelige hovedrolle i komedie-horror-filmen Idle Hands fra 1999, overfor Devon Sawa. Hendes store gennembrud kom da manuskriptforfatteren og instrukt\xc3\xb8ren James Cameron udvalgte Alba blandt 1200 kandidater til rollen som den genetisk manipulerede supersoldat, Max Guevara, i FOX\' science fiction-tv-serie Dark Angel.  Den to s\xc3\xa6soner lange serien, som Cameron havde v\xc3\xa6ret med til at skabe, gjorde Alba til en stjerne, gav hende kritikerros og en Golden Globe-nominering.  Senere fortalte Alba, at hun led af spiseforstyrrelser under forbedredelserne til serien._NEWLINE_Blandt Albas filmroller er den spirende danser i Honey, den eksotiske danser Nancy Callahan i Sin City og den klassiske Marvel Comics-figur, Sue Storm alias Invisible Woman, i Fantastic Four, hvorom filmkritikeren Mick LaSalle udtalte, at hendes pr\xc3\xa6station, med lange taleafsnit var p\xc3\xa5 "gyngende grund". Hun medvirkede derefter i efterf\xc3\xb8lgeren, Into the Blue sammen med den afd\xc3\xb8de Paul Walker senere det \xc3\xa5r, og derefter Good Luck Chuck et par \xc3\xa5r efter. Alba var v\xc3\xa6rt ved 2006 MTV Movie Awards og fremf\xc3\xb8rte sketches, som gjorde grin med filmene King Kong, Mission Impossible 3 og Da Vinci Mysteriet.I 2007 spillede hun med i Awake sammen med Hayden Christensen._NEWLINE_I 2008 havde Alba sin f\xc3\xb8rste rolle i en horrorfilm, The Eye, der er en genindspilning af Hong Kong-originalen. I februar var hun v\xc3\xa6rt for Academy of Motion Picture Arts and Sciences\'s Science and Technical Awards . Senere det \xc3\xa5r medvirkede hun ogs\xc3\xa5 i The Love Guru. Hun medvirkede i An Invisible Sign of My Own, med forventet premiere 2010.\n_START_SECTION_\nPressen\n_START_PARAGRAPH_\nI marts 2006 kunne man finde Alba p\xc3\xa5 forsiden af mandebladet Playboy kun if\xc3\xb8rt bl\xc3\xa5 bikini, et reklamefoto fra filmen Into the Blue, uden hendes samtykke. Hun mente at billedet fik folk til at tro, at man inde i bladet ville finde n\xc3\xb8genbilleder af hende.  Hun lagde sag an mod bladet, men sagsanl\xc3\xa6gget blev senere droppet efter en personlig undskyldning fra Hugh Hefner og et l\xc3\xb8fte om donationer til velg\xc3\xb8renhed._NEWLINE_I 2006 blev Alba k\xc3\xa5ret som nr. 1 af Askmen.com, i afstemningen om de "99 mest eftertragtede kvinder", hvor hun i 2007 blev k\xc3\xa5ret som nr. 2 i bladet Maxim p\xc3\xa5 deres Top 100, efter skuespilleren Lindsay Lohan. B\xc3\xa5de GQ og InStyle havde Alba p\xc3\xa5 deres juni-forsider, og i maj 2007 k\xc3\xa5rede bladet FHM (britisk og amerikansk udgave) efter 8 mio. stemmer Alba som "2007s mest sexede kvinde i verden".  I 2008 kom Alba p\xc3\xa5 Maxims Hot 100-liste.       _NEWLINE_Alba modtog en Teen Choice Award i kategorien "Choice Actress" og en Saturn Award for "Best Actress on Television" for sin rolle i Dark Angel I 2006 modtog Alba en MTV Movie Award for "Sexiest Performance" i Sin City fra 2005.  _NEWLINE_Hendes skuespil har ogs\xc3\xa5 f\xc3\xa5et negativ kritik, da hun blev nomineret til en Golden Raspberry Award i kategorien "Worst Actress" (v\xc3\xa6rste skuespillerinde) i filmene Awake, Good Luck Chuck og Fantastic Four: Rise of the Silver Surfer. Alba var ogs\xc3\xa5 nomineret i samme kategori i 2005 i filmene Fantastic Four og Into the Blue.\n_START_SECTION_\nPrivat\n_START_PARAGRAPH_\nDen 19. maj 2008 blev Alba gift p\xc3\xa5 Beverly Hills r\xc3\xa5dhus med sin forlovede, Cash Warren, som hun havde m\xc3\xb8dt under optagelserne til Fantastic Four.  Den 7. juni 2008 f\xc3\xb8dte Alba en pige, Honor Marie Warren, p\xc3\xa5 Cedars-Sinai Medical Center i Los Angeles, Californien.'